Document ID: 31998R1724

ΚΑΝΟΝΙΣΜΟΣ (ΕΚ) αριθ. 1724/98 ΤΗΣ ΕΠΙΤΡΟΠΗΣ της 3ης Αυγούστου 1998 σχετικά με την παρέκκλιση από τον κανονισμό (ΕΟΚ) αριθ. 689/92 περί του καθορισμού της διαδικασίας και των όρων ανάληψης των σιτηρών από τους οργανισμούς παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 5,
Εκτιμώντας:
ότι ο κανονισμός (ΕΟΚ) αριθ. 689/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1612/98 (4), καθορίζει τους όρους αποδοχής των σιτηρών παρέμβασης 7
ότι ο κανονισμός (ΕΟΚ) αριθ. 1766/92 προβλέπει ότι οι προσφορές στην παρέμβαση μπορούν να υποβληθούν έως τις 30 Ιουνίου στη Σουηδία 7
ότι στο τέλος του 1998 προσκομίστηκαν στην παρέμβαση μαζικές ποσότητες σιτηρών 7 ότι, πρέπει να ληφθεί υπόψη η παράταση της προθεσμίας των προσφορών για να καθοριστεί η προθεσμία της ανάληψής τους 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 3 παράγραφος 3 τρίτο εδάφιο του κανονισμού (ΕΟΚ) αριθ. 689/92, η τελευταία παράδοση των ποσοτήτων που προσφέρονται στην παρέμβαση στη Σουηδία τον Ιούνιο 1998, πρέπει να πραγματοποιηθεί το αργότερο στις 21 Αυγούστου 1998.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Αυγούστου 1998.

Labels: 3
17
18
15